In the Name of the Father

In the Name of the Father () 1993ko film bat da, Jim Sheridanek zuzendua eta Gerry Conlonen Proved Innocent ("Errugabe Frogatua") liburuan kontatutako benetako gertaeretan oinarritua. Antzezle nagusiak Daniel Day-Lewis, Pete Postlethwaite eta Emma Thompson izan ziren.

Guildford Four eta Maguire Seven zirelakoen bizipena (Guildford Four and Seven Maguire ingelesez) kontatzen da filmean, 1974ean Guildford udalerriko taberna batean bonba jarri, Ingalaterran zehar atentatu saila gauzatu eta IRAkideak iztearen salaketa ustela jaso zuten. Torturapean aitorpenak eman ostean, espetxeratu zituzten. Gerry Conlon horietako baten autobiografiatik Terry Georgek eta Jim Sheridanek egokitu zuten istorioa.

 Sinopsia 

Belfast, 1974. Gerry Conlon (Daniel Day-Lewis) erdipurdiko lapurretak egin ohi ditu irlandar gazte axolagabea da. Egun batez, britainiarren kontrol mugikor bat kaleetan barna doalarik, etxe batetako teilat batean lapurretan dauden Conlon eta bere adikide bat ikusi eta IRAkideekin nahastu ondoren tiro egingo diete, Conlon eta adiskidea ozta-ozta ihe egitea lortzen dutelarik. Bestalde, IRA berak Conlon eta adiskidearen lapurretekin nekaturik belaunean tiro egiteko mehatxua luzatuko diote. Hortaz, Conlon jaioterriko giro nahasiaz ihes egiteko asmoz Londresera bizitzera joateko erabaki hartuko du.

Ingalaterrarako ferryan haurtzaroko Paul (John Lynch) laguna topatu eta bi gazteak Londresko hippie okupa talde baten etxean bizitzen jarriko dira. 1974ko urriaren 4ean IRAk Guildford udalerrian atentatua burutu eta Paul eta Gerry Londresen emagaldu baten etxean lapurretan dauden bitartean, bertako jendez gainezka dagoen taberna batean bonba bat lehertu eta zauritu ugariez gain 5 lagun erailak suertatuko dira. Aurretik jada urte hartan IRAk herrialde osoan burututako atetantu kanpainiaren ondorioz britainiar iritzi publikoa pil-pilean dago, irlandar etorkinak jomugan izateaz gain britainiar poliziak atentadu eta erailketen arduradunak nola edo hala topatzen saiatuko direlarik, honela ikerketen emaitza azkarrak nahi dituen iritzi publikoa baretu asmoz. Honela, britainiar polizia ustekabean Londres eta inguruko hainbat irlandar etorkinen etxeetan sartu eta atxilotu egingo ditu (tarteean Gerryren Giusseppe Pete Postlethwaite aita ere bai), tartean Paul eta Gerry daudelarik. Britainiar poliziak Gerryri galdeketetan atentatuen arduradun nagusia izatea leporatuko dio, bere aitormena lortzeko asmoz tortura psikiko nahiz fisikoak eta jipoiak erabiliz nahiz eta Gerryk behin eta berriz errugabea dela errepikatu. Azkenean, Gerry, Paul eta gainontzeko atxilotu irlandarrek poliziaren presioa jasan ezinik "errudunak" direla esatera derrigortuak egongo dira. Honela, britainiar poliziak betiere atxilotuak errugabeak zirela jakinik, epaiketan gezurrezko aitormenak erabiliz Gerry eta gainontzeko irlandarrak sekulako urte mordoko espetxe zigorrak jasotzea lortuko du, kazetariek Guildford Four eta Maguire Seven ezizena ipiniko dietelarik. Orduan euren amesgaiztoa hasi besterik ez da egingo....

 Aktoreak 
 Daniel Day-Lewis: Gerry Conlon
 Pete Postlethwaite: Giuseppe Conlon
 John Lynch: Paul Hill
 Mark Sheppard: Paddy Armstrong
 Beatie Edney: Carole Richardson
 Emma Thompson: Gareth Peirce
 Anthony Brophy: Danny
 Don Baker: Joe McAndrew
 Corin Redgrave: Robert Dixon inspektorea
 Gerard McSorley: Pavis detektibea
 Frank Harper: Ronnie Smalls
 Jamie Harris: Deptford Jim
 Tom Wilkinson: Grant Richardson

 Soinu banda 
 In The Name Of The Father (abestia) (U2)

 Ikus gainera 
 Guildford Four eta Maguire Seven
 Guilfordeko tabernetako atentatua

 Kanpo estekak 
 In The Name Of The Father filmaren IMDBko fitxa irakurgai 

Kategoria:Urrezko Hartzaren irabazleak
Kategoria:Espetxe filmak
Kategoria:Irlandako film dramatikoak
Kategoria:Erresuma Batuko film dramatikoak
Kategoria:Justiziaren akatsei buruzko filmak
Kategoria:Ipar Irlandako gatazkari buruzko filmak
Kategoria:Behin-behineko IRAri buruzko filmak
Kategoria:Epaiketeei buruzko filmak
Kategoria:Abokatuei buruzko filmak
Kategoria:Biografia filmak
Kategoria:Belfasten girotutako filmak
Kategoria:Londresen girotutako filmak